**Acesta este drumul...**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să fie poezia o ne-nțeleasă cale

de-a fi asemeni celui ce înțeles nu are?

Mă rog să fiu ca vântul, să-mbrățisez pădurea

și frate omul, iarăși, să fie cu natura,

cuvântul să renască a dragoste, a dor,

să fie doar poetul prin lume călător,

lipsiți de orice rele, păcatele s-or pierde,

pământul va renaște, de astă dată verde,

deschisă e fereastra spre bezna de afară,

ci noi, lumina noastră s-o facem să răsară,

nu doar cuvântul este atotcuprinzător,

la fel ca și poetul, el este muritor

de nu cuprinde-n sine o ardere firească

prin care universul începe să vorbească

precum vorbit-au alții, și totuși, diferit ,

aceasta este calea lipsită de sfârșit,

această contopire cu Tot, cu timp , cu moarte,

cu viata și natura din care suntem parte,

acesta este drumul neînțeles pe care

a scrie poezie e marea evadare.

adina v.

20.03.2019